Gosti invastimentii inni lammaffaan invastimentii biyya keessa yammuu ta’u, invastimentii lammiiwwan biyya keessatiin gaggeeffamu dha. Biyyi kamiyyuu invastimentii biyya keessaa lammiiwwan ishiitiin gaggeeffaman kan barbaadduu fi jajjabeessitu yammuu ta’u, Itoophiyaaniis biyya invastimentii biyya keessaa jajjabeessitu keessaa ishii tokko dha. Invastimentiin biyya keessaa faayidaa adda addaa kan qabu yammuu ta’u isaan keessaa kaappitaala ykn bu’aa argamu invastarootni biyya alaa gara biyya isaanii fudhatanii deemuu danda’an hambisuuf ykn hir’isuuf ga’ee guddaa taphachuun kaappitaalli ykn bu’aan argame faayidaa biyyaatiif akka oolu ni taasisa. Haaluma kanaan biyyootni adda addaa invastaroota biyya keessaa jajjabeessuuf, akaakuuwwan invastimentii lammiiwwan biyya keessaa qofti irratti bobba’an seerota invastimentii keessatti haalli itti tuman ni jira. Itoophiyaattis invastimentii biyya keessaa jijjabeessuuf akaakuwwan invastimentii lammiwwan biyyatti qofti irratti bobba’uu danda’an seerota invastimentii keessatti addaan bahee tumamee jira.